Københavns Adresseavis, 1832-03-23
En øvet Lærerinde, der kan fremlægge Hr. Prof. Bruuns og Hr. Magister Abrahams Vidnesbyrd om, at hun er istand til at præstere, hvad hun paatager sig, tilbyder sin Underviisning i at tale og skrive, samt oversætte af og i, i det franske, tydske, engelske og italienske Sprog, med Lethed og grammatikalsk Rigtighed. Naar 6 Damer deeltage i samme Time, betaler hver et maanedligt Honorar af 1 Rbd. 4 mk. for 24 Timer om Maaneden.